CELEX: 32009D0027
Language: ro
Date: 2009-01-12 00:00:00
Title: 2009/27/CE: Decizia Comisiei din 12 ianuarie 2009 de modificare a apendicelui la anexa VI la Actul de aderare a Bulgariei și a României în ceea ce privește anumite unități de prelucrare a laptelui din Bulgaria [notificată cu numărul C(2008) 9000] (Text cu relevanță pentru SEE)

15.1.2009   
            
            
               RO
            
            
               Jurnalul Oficial al Uniunii Europene
            
            
               L 10/23
            
         
      DECIZIA COMISIEI
   
   din 12 ianuarie 2009
   de modificare a apendicelui la anexa VI la Actul de aderare a Bulgariei și a României în ceea ce privește anumite unități de prelucrare a laptelui din Bulgaria
   [notificată cu numărul C(2008) 9000]
   (Text cu relevanță pentru SEE)
   (2009/27/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Actul de aderare a Bulgariei și a României, în special anexa VI capitolul 4 secțiunea B litera (f) primul paragraf,
   întrucât:
   
               (1)
            
            
               Prin Actul de aderare a Bulgariei și a României, Bulgariei i-au fost acordate perioade de tranziție pentru a li se permite anumitor unități de prelucrare a laptelui să se conformeze cerințelor Regulamentului (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1).
            
         
               (2)
            
            
               Apendicele la anexa VI la Actul de aderare a fost modificat prin Deciziile 2007/26/CE (2), 2007/689/CE (3), 2008/209/CE (4), 2008/331/CE (5), 2008/547/CE (6), 2008/672/CE (7) și 2008/827/CE (8) ale Comisiei.
            
         
               (3)
            
            
               Bulgaria a oferit garanții conform cărora patru unități de prelucrare a laptelui și-au încheiat procesul de modernizare și respectă în prezent pe deplin cerințele legislației comunitare. Trei dintre aceste unități pot primi și prelucra fără separare lapte crud care respectă cerințele și lapte crud care nu respectă cerințele. Aceste unități ar trebui, prin urmare, să fie adăugate pe lista din capitolul I al apendicelui la anexa VI. O unitate poate primi și prelucra lapte crud care respectă cerințele și lapte crud care nu respectă cerințele pe două linii complet separate. Această unitate ar trebui să fie adăugată pe lista din capitolul II al apendicelui la anexa VI.
            
         
               (4)
            
            
               O unitate de prelucrare a laptelui de pe lista din capitolul I va prelucra numai lapte crud care respectă cerințele și, prin urmare, va fi aprobată ca unitate UE de prelucrare a laptelui. Această unitate ar trebui, prin urmare, să fie eliminată de pe lista din capitolul I al apendicelui la anexa VI.
            
         
               (5)
            
            
               Prin urmare, apendicele la anexa VI la Actul de aderare a Bulgariei și a României ar trebui modificat în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Apendicele la anexa VI la Actul de aderare a Bulgariei și a României se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 12 ianuarie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 139, 30.4.2004, p. 55.
   
      (2)  JO L 8, 13.1.2007, p. 35.
   
      (3)  JO L 282, 26.10.2007, p. 60.
   
      (4)  JO L 65, 8.3.2008, p. 18.
   
      (5)  JO L 114, 26.4.2008, p. 97.
   
      (6)  JO L 176, 4.7.2008, p. 11.
   
      (7)  JO L 220, 15.8.2008, p. 27.
   
      (8)  JO L 294, 1.11.2008, p. 9.
   
      ANEXĂ
      La capitolul I din apendicele la anexa VI la Actul de aderare a Bulgariei și a României se adaugă următoarele rubrici:
      
         
                     Nr.
                  
                  
                     Nr. veterinar
                  
                  
                     Denumirea unității
                  
                  
                     Orașul/strada sau satul/regiunea
                  
               
                     „13
                  
                  
                     BG 1512033
                  
                  
                     ET «Voynov-Ventsislav Hristakiev»
                  
                  
                     s. Milkovitsa
                     obsht. Gulyantsi
                  
               
                     14
                  
                  
                     BG 1612020
                  
                  
                     ET «Bor-Chvor»
                  
                  
                     s. Dalbok izvor
                     obsht. Parvomay
                  
               
                     15
                  
                  
                     BG 1612013
                  
                  
                     «Polidey-2» OOD
                  
                  
                     s. Domlyan”
                  
               
      La capitolul I din apendicele la anexa VI la Actul de aderare a Bulgariei și a României se elimină următoarea rubrică:
      
         
                     Nr.
                  
                  
                     Nr. veterinar
                  
                  
                     Denumirea unității
                  
                  
                     Orașul/strada sau satul/regiunea
                  
               
                     „2
                  
                  
                     BG 2012022
                  
                  
                     «Bratya Zafirovi» OOD
                     gr. Sliven
                     ul. «Treti mart» 7
                  
                  
                     gr. Sliven
                     Industrialna zona Zapad”
                  
               
      La capitolul II din apendicele la anexa VI la Actul de aderare a Bulgariei și a României se adaugă următoarea rubrică:
      
         
                     Nr.
                  
                  
                     Nr. veterinar
                  
                  
                     Denumirea unității
                  
                  
                     Orașul/strada sau satul/regiunea
                  
               
                     „15
                  
                  
                     BG 2812003
                  
                  
                     «Balgarski yogurt» OOD
                  
                  
                     s. Veselinovo,
                     obl. Yambolska”